21. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ.ΑΦΥ 91104 της 25 Ιουλ. /23 Αυγ.  1969  (ΦΕΚ Β΄ 533) Περί των γενικών όρων δημοπρασιών μισθώσεων θαλασσίων ταχυδρομικών γραμμών. Κατηργήθη δια της υπ’ αριθ. 91104/75 της 29 Νοεμ./17 Δεκ. 1975 ομοίας (ΦΕΚ Β΄ 1467) (τόμ. 19Α σελ. 378,03). 22. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ, ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ  Αριθ.Η-20999/1201 της 26 Ιουλ. /10  Αυγ. 1973 (ΦΕΚ Β΄ 927) Περί μεταφοράς Ταχυδρομικών σάκκων δι’ υπεραστικών λεωφορείων. Έχοντες υπ’ όψει: 1.Τας διατάξεις του άρθρ. 16 του Νόμ. 2119/52  2.Το άρθρ. 3 του Α.Ν. 4/1967, ως τούτο αντικατεστάθη δια του άρθρ. 2 του Α.Ν. 19/1967, και την εις εκτέλεσιν αυτών εκδοθείσαν υπ’ αριθ. Θ16037/5846/3.7.67 εγκύκλιον ημών. 3.Τας διατάξεις του άρθρ. 1 παρ. 5 του Β.Δ. 713/70. 4.Το γεγονός της λειτουργίας του ΕΛΤΑ από του 1970 ως αυτονόμου Ταχυδρομικής Υπηρεσίας, συμφώνως προς τας διατάξεις του Ν.Δ.496/70. 5.Σχετικάς αποφάσεις ημών δια την καταβολήν κομίστρου δια μεταφοράν αποσκευών των επιβατών υπεραστικών λεωφορείων πέραν των 10 χιλ/των, αποφασίζομεν: 1.Εγκρίνομεν, όπως δια το πέραν των 10 χιλιογράμμων βάρος των ταχυδρομικών σάκκων των μεταφερομένων δια τινός υπεραστικού λεωφορείου εκτελούντος κανονικόν δρομολόγιον καταβάλληται κόμιστρον εκ 0,005 της δραχμής κατά χιλιόγραμμον και χιλιόμετρον δια τας ενδονομαρχιακάς γραμμάς και εκ 0,004 της δραχμής κατά χιλιόγραμμον και χιλιόμετρον δια τας διανομαρχιακάς γραμμάς ή τας συνδεσύσας τας επαρχιακάς πόλεις με τας Αθήνας και την Θεσσαλονίκην. Το προκύπτον προς καταβολήν κόμιστρον στρογγυλοποιείται προς τα άνω εις το πρώτον πεντηκοντάλεπτον. 2.Ακυρούμεν την υπ’ αριθ. 120833/49 απόφασιν των Υπουργών Μεταφορών και Τ.Τ.Τ. ως και πάσαν ετέραν αναφερομένην εις το εν περιλήψει θέμα και εκδοθείσαν προ της ισχύος του Νόμ. 2119/52. 3.Ορίζομεν, όπως κατά μεν την αποστολήν των ταχυδρομικών σάκκων αρμόδιος υπάλληλος του ΕΛΤΑ προσκομίζη τούτους εις τα Γραφεία του Συγκοινωνιακού φορέως κατά δε την παράδοσιν ο συγκοινωνιακός φορεύς μεριμνά, όπως αυθημερόν παραδίδωνται οι σάκκοι ει το αρμόδιον Ταχυδρομικόν Γραφείον. 4.Η ισχύς της παρούσης άρχεται από της δημοσιεύσεως της δια της Εφημερίδος της Κυβερνήσεως. (Αντί για τη σελ. 196,01(γ) Σελ. 196,01(δ) Τεύχος Ζ33- Σελ. 11 Ταχυδρομικές Μεταφορές 22.Γ.β.21-22 